

**Zapisnik 10. seje Nacionalne strokovne skupine (NSS) VKO, dne 15. 11. 2022 ob 10. uri**

Seja je potekala v orodju MSTeams:

<https://teams.microsoft.com/l/channel/19%3aac92051fe93546428f142698fd4a3295%40thread.tacv2/seje%2520%2520NSS%2520VKO?groupId=1ec5d46e-7c07-4bc5-933f-b03867d5eb28&tenantId=49fad77b-acc0-4d52-a56e-97109d9cdc3b>

**Prisotni:** Ema Perme (MIZŠ), Petra Šegula (MGRT), Tanja Vilič Klenovšek (ACS), Gorazd Jenko (SVRK), Maruša Goršak (DKOS), Aleksandra Trček (JŠRIP), Brigita Rupar (ZRSŠ), Tamara Boh (UL), Alicia Leonor Sauli-Miklavčič (VSŠ), Julija Pirnat (ZRSZ).Staša Bučar (ZRSZ).

**Odsotni:** Miha Lovšin (MIZŠ), Romana Blažun (MDDSZ), Barbara Kunčič Krapež (CPI), Tatjana Ažman (ZRSŠ).

**Dnevni red:**

1. Potrditev zapisnika 9. seje NSS VKO, 6. 9. 2022,
2. Poročanje: Ema Perme o letnem posvetu CareersNet
3. Poročanje o delu podskupin (kjer je kaj novega)
4. Razno

**Ad 1) Potrditev zapisnika**

**Sklep 9/3, 6. 9. 2022** **je še v izvajanju**, Ema Perme je uredila dopis o urejanju neusklajenih možnosti prehodov med ravnmi izobraževanja. Gorazd Jenko je predlagal, da se dopis naslovi na MIZŠ (Direktorat za srednje in visoko šolstvo) in univerze. Alicia Miklavčič je opozorila, da to ne velja le za prehode iz srednjega v visoko šolstvo, ampak tudi iz višješolskega na visokošolsko raven izobraževanja.

**Vsi ostali sklepi so realizirani, zapisnik 9. seje je soglasno potrjen.**

**Ad 2)** Poročanje

**Sklepa 10/1, 15. 11. 2022: potrebno je urediti slovenski prevod poročila o stanju VKO v Sloveniji, pripraviti uvodnik in ga objaviti na VKO točki.**

Ema Perme je poročala o letnem posvetu CareersNeta z naslovom Kontinuiteta in diskontinuiteta politike vseživljenjske karierne orientacije (<https://www.cedefop.europa.eu/en/events/sixth-careersnet-annual-meeting>). Država gostiteljica je bila Češka Republika, ki predseduje EU Svetu. Predstavili so pristope sodelovanja na regijskem nivoju. Njihov sistem VKO je primerljiv z našim, kjer je mogoče prepoznati boljše oblike sodelovanja med politiko izobraževanja in politiko zaposlovanja oziroma urejanja trga dela ter na ravni urejanja dela z mladimi v šolah. Več o sistemu si lahko pogledate v predstavitvah na srečanju na povezavi: [Sixth CareersNet annual meeting | CEDEFOP (europa.eu)](https://www.cedefop.europa.eu/en/events/sixth-careersnet-annual-meeting).

V delu po skupinah so te obravnavale posamezne teme, povezane z vprašanjem stalnic na področju urejanja politike in izvajanja VKO, in kaj je prepuščeno dodanemu oziroma nestalnemu izvajanju in financiranju. Izkušnje drugih evropskih držav so podobne kot našim, sodelovanje med samimi izvajalci VKO deluje, manj ga je na ravni odločevalcev. Srečujemo se s podobnimi problemi, ko se menjujejo vlade, se sodelovanje običajno vsaj ustavi, če ne celo prekine, prav tako je med posameznimi obdobji izvajanja ukrepov kohezijske politike. Napredek je zato počasen.

Po kazalniku merjenja osipa v izobraževanju je Slovenija med uspešnejšimi državami, saj je ta tradicionalno nizek, v primerjavi z drugimi državami EU. Vendar pa imamo po merjenju raziskave, ki jo opravlja v mednarodni primerljivosti NIJZ v Sloveniji večje nezadovoljstvo učencev in dijakov s šolo (analize NIJZ in PISA). Po tem je mogoče domnevati, da šola posamezniku ne omogoča izživeti njegovih talentov.

Na letošnjem letnem srečanju CareersNet so razpravljali tudi o definiciji vseživljenjske karierne orientacije (angl.: lifelong guidance and career development - LLG and CD), ki zajema tudi druge življenjske situacije, ne le izobraževanje in delo. Zlasti za predstavnike Nemčije, Avstrije in Švice je definicija premalo konkretna, drugi si želijo celostno definicijo, ki zajema vse karierne poti in razvoj na različnih področjih izobraževanja, usposabljanja, poklicnega in osebnega življenja ter družbenega udejstvovanja.

Ema Perme je člane ponovno spomnila tudi na inštrument, ki ga načrtuje MIZŠ v naslednjem obdobju izvajanj evropske kohezijske politike za namen promocije in krepitve VŽU, kjer bodo v nacionalni kampanji promovirali tudi VKO.

Na 6. srečanju mreže CareersNet je potekala tudi razprava o okoliščinah v Ukrajini, kako Ukrajince (otroke in odrasle) vključevati v izobraževanje. Identificirali so problem v prehodih med ravnmi izobraževanja pri šolajoči mladini. Pri odraslih je trenutno bolj pereč problem, da se ukrajinskim državljanom ponuja manj zahtevna dela, kot so jih opravljali doma oziroma imajo zanje izobrazbo in kvalifikacije ter ustrezno razvite spretnosti, večinoma zaradi neznanja jezika države gostiteljice. Z vidika človekovih pravic tako ravnanje ni ustrezno, so pa tudi primeri dobre prakse, kjer so države prilagodile nacionalno zakonodajo zaradi lažjega vključevanja Ukrajincev v izobraževanje.

Na srečanju so predstavili tudi delne rezultate študij ETF in CEDEFOP, ki potrjujejo razkorak med potrebami in dejanskimi spretnostmi.

Na dnevnem redu je bila tudi tema usposabljanje svetovalcev in učiteljev za VKO, v povezavi s kompetencami, ki jih za to delo potrjujejo.

**Ad 3) Poročanje o delu podskupin – podskupina za kakovost**

Tanja Vilič Klenovšek je poročala, da je koncept pilotne izvedbe »Svetovanja na enem mestu« pripravljen in potrjen, sledi konkretizacija. Dogodek bo potekal od 13. do 24. 2. 2023 v prostorih Kariernega središča Območne službe ZRSZ Ljubljana, na Smoletovi 12 (poleg Parmove). Članice podskupine so oblikovale shemo, vsak dan bosta prisotna vsaj 2 svetovalca za mlade in 2 za odrasle. Na ravni NSS VKO bomo pripravili dopis, ki ga bo naslovili vodstvom vseh sodelujočih ustanov. Pripravljen je popis potrebne opreme in materialov sodelujočih organizacij. Za promocijo se bomo obrnili na MOL, po županskih volitvah. Vsi sodelujoči svetovalci bodo vključeni v 6-urno usposabljanje. Podskupina za razvoj stroke bo pripravila ustrezne dostope do baz informacij za potrebe ustreznega svetovanja.

.

**Sklepa 10/2, 15. 11. 2022: Ema Perme bo uredila dopis, po predlogi Tanje Vilič Klenovšek za vodstva sodelujočih ustanov.**

**Ad 4)**  **Razno**

Tanja Vilič Klenovšek je poročala, da bo konferenca mreže Euroguidance potekala 30. novembra 2022. Enodneven dogodek bo potekal hibridno. (<https://www.euroguidance.eu/egconference22>), je brezplačen in ga organizira Češka Republika v času predsedovanja Svetu EU. Tema je razvoj evropskega nabora kompetenc izvajalcev VKO.

Seja je bila zaključena ob 11.45.

**Naslednja seja bo 14. 12. ob 13. uri.**

Zapisala: Staša Bučar